
Τιμητική πλακέτα στον Δήμαρχο Κιλκίς από τον Διευθυντή των Ειδικών Δυνάμεων του ΓΕΣ  
Τιμητική πλακέτα της Διεύθυνσης Ειδικών Δυνάμεων του Γενικού Επιτελείου Στρατού επέδωσε σήμερα στον Δήμαρχο Κιλκίς ο Διευθυντής των Ειδικών Δυνάμεων του ΓΕΣ Ταξίαρχος Βασίλης Παπαδόπουλος, επισκεπτόμενος σήμερα τον κ. Δημήτρη Κυριακίδη.  
Η γνωριμία  των δύο ανδρών κατά τη θητεία του κ. Παπαδόπουλου ως Ταξίαρχου στην 71η Αερομεταφερόμενη Ταξιαρχία ‘’Πόντος’’, εξελίχθηκε σε μια άριστη συνεργασία με οφέλη για τον Δήμο Κιλκίς, τον Στρατό και την τοπική μας κοινωνία. 
Ο Δήμαρχος Κιλκίς ευχαρίστησε ολόψυχα τον Διευθυντή των Ειδικών Δυνάμεων για την τιμητική αναγνώριση στο πρόσωπό του και του ευχήθηκε καλή δύναμη στο απαιτητικό του έργο, με γνώμονα την ασφάλεια και την υπεροχή των Ενόπλων Δυνάμεων. 
